ওয়াকিল আহমদ

**ওয়াকিল আহমদ** (জন্ম: ৫ এপ্রিল ১৯৪১) বাংলা ভাষার একজন লেখক, যিনি দীর্ঘদিন ঢাকা বিশ্ববিদ্যালয়ে বাংলা ভাষা ও সাহিত্যের অধ্যাপক হিসাবে কর্মরত ছিলেন। তিনি সাহিত্য বিষয়ক গবেষণা ও সমালোচনার জন্য খ্যাত।

## প্রাথমিক ও শিক্ষা জীবন
ওয়াকিল আহমদ ১৯৪১ সালের ৫ এপ্রিল পশ্চিমবঙ্গের মুর্শিদাবাদ জেলার সুতী থানায় আজাদনগরে জন্মগ্রহণ করেন। তার পিতার নাম রিয়াজউদ্দীন বিশ্বাস ও মাতার নাম হাবিবা বেগম।

ওয়াকিল আহমদ ১৯৫৬ সালে মুর্শিদাবাদের নিমতিতা গৌরসন্দুর দ্বারকানাথ উচ্চ বিদ্যালয় থেকে ম্যাট্রিক পাস করেন। তিনি ১৯৫৮ সালে মুর্শিদাবাদেরই জঙ্গীপুর কলেজ থেকে বিজ্ঞান বিভাগে ইন্টারমিডিয়েট পাস করেন। অতঃপর সেন্ট্রাল ক্যালকাটা কলেজ থেকে ১৯৬০ সালে বাংলায় স্নাতক (সম্মান) ডিগ্রি লাভ করেন। তিনি কলিকাতা বিশ্ববিদ্যালয় থেকে ১৯৬২ সালে বাংলায় এমএম পাস করেন। অবশেষে ১৯৭২ সালে তিনি ঢাকা বিশ্ববিদ্যালয় থেকে পিএইচডি লাভ করেন। তার পিএইচডি অভিসন্দর্ভের শিরোনাম *বাংলার লোকসাহিত্যে লোক-সংস্কৃতির উপাদান*। ১৯৮০ সালে তিনি কলিকাতা বিশ্ববিদ্যালয় থেকে ডি.লিট লাভ করেন। এ সময় তার গবেষণার বিষয়বস্তু ছিল *উনিশ শতকে বাঙালি মুসলমানের চিন্তা-চেতনার ধারা*। 

## কর্মজীবন
ওয়াকিল আহমদ দীর্ঘকাল ঢাকা বিশ্ববিদ্যালয়ের বাংলা বিভাগে অধ্যাপনা করেছেন। কর্মজীবনের শুরু থেকেই তিনি গবেষণা ও লেখালিখি করেছেন। ১৯৯০ থেকে ১৯৯৪ সাল পর্যন্ত তিনি ঢাকা বিশ্ববিদ্যালয়ের উপ-উপাচার্যের দায়িত্ব পালন করেন। ১৯৯৬ থেকে ১৯৯৭ সাল পর্যন্ত তিনি বাংলাদেশ এশিয়াটিক সোসাইটির সভাপতির দায়িত্ব পালন করেছেন এবং ২০০২ থেকে ২০০৬ সাল পর্যন্ত তিনি বাংলা একাডেমির সভাপতি ছিলেন। এছাড়া তিনি জাতীয় বিশ্ববিদ্যালয়ের উপাচার্যের (২০০৫-০৭) দায়িত্বও পালন করেছেন।

### পারিবারিক জীবন
তার স্ত্রীর নাম শামসে আরা বেগম।

## প্রকাশিত গ্রন্থ
### প্রবন্ধ-গবেষণা
* বাংলার লোক-সংস্কৃতি (১৯৭৪);
* উনিশ শতকে বাঙালি মুসলমানের চিন্তা ও চেতনার ধারা (১৯৮৩);
* বাংলা রোমান্টিক প্রণয়োপাখ্যান (১৯৭০);
* বাংলা সাহিত্যের পুরাবৃত্ত (১ম খ- ১৯৭৫, ২য় খ- ১৯৯০);
* সুলতান আমলে বাংলা সাহিত্য (১৯৬৮);
* বাংলায় বিদেশী পর্যটক (১৯৬৮);
* মধ্যযুগে বাংলা কাব্যের রূপ ও ভাষা (১৯৯৪);
* বাংলার মুসলিম বুদ্ধিজীবী (১৯৮৫);
* বাংলা লোকসাহিত্য : প্রবাদ ও প্রবচন (১৯৯৪);
* ধাঁধা (১৯৯৫);
* মন্ত্র (১৯৯৫);
* ছড়া (১৯৯৮);
* ভাওয়াইয়া (১৯৯৫);
* ভাটিয়ালী গান (১৯৯৭);
* সারিগান (১৯৯৮);
* বাউল গান (২০০০);
* বাংলা লোককলাতত্ত্ব ও মতবাদ (১৯৯৯);
* বাংলা লোককলা প্রবন্ধবলি (২০০১);
* ব্যক্তি ও ব্যক্তিত্ব (২০০১);
* লালন গীতি সমগ্র (২০০১);
* নজরুল : লেটো ও লোকঐতিহ্য (২০০১);
* বিদোহী কবিতার জীবনবৃত্তান্ত (২০১৯);
* বাংলা লৌকক জ্ঞানকোষ (২০১১);
* লোকসংস্কৃতি (২০০৭);
* বাংলার সুফি পির-দরবেশঃ ইতিহাস ও ঐতিহ্য (২০১৮);
* বাংলার মুসলমানের শিকড় ও আত্মপরিচয় (২০২১);
* গৌড়-পান্ডুয়ার আলাই পরিবার (২০২১)।
### জীবনী
* একরামুদ্দীন আহমদ (১৯৮৮);
* মোহাম্মদ রওশন আলী চৌধুরী (১৯৮৯);
* রওশন আলী খান ইউসসুফজয়ী (১৯৯০);
* শেখ আব্দুস সোবহান (১৯৯২)।
### বিবিধ
* বাংলার রেনেসাঁ ও অন্যান্য প্রসঙ্গ (২০০৪);
* সময়ের ভাবনা (২০০৫);
* বাংলায় মুসলিম সভা-সমিতির ইতিহাস (২০০৫)।
### সম্পাদনা
* দ্য ইন্ডেক্স অব দ্য মোহামেডান অবজারভার অ্যান্ড দি মুসলিম ক্রোনিকল : ১৯৪৫-১৯৫০ (১৯৮৮);
* আধুনিক বাংলা সাহিত্য প্রতিভা : স্বাতন্ত্র্য বিচার (১৯৮৭);
* বাঙালির চিন্তাধারা : আধুনিক যুগ (১৯৯০);
* বাঙালির দর্শন চিন্তা (১৯৯১);
* নজরুল জন্মশতবর্ষ (১৯৯৯)।

## সম্মাননা
* আবদুর রব চৌধুরী স্বর্ণপদক, ঢাকা বিশ্ববিদ্যালয় - (১৯৮০)
* ইতিহাস পরিষদ পদক, বাংলাদেশ ইতিহাস পরিষদ, ঢাকা - (১৯৮৬)
* মনিরুদ্দীন পদক, কলকাতা বিশ্ববিদ্যালয় - (১৯৬০)
* বাংলা একাডেমী সাহিত্য পুরস্কার - (১৯৯৪)
* মুহম্মদ ইব্রাহিম স্মারক স্বর্ণপদক, ঢাকা বিশ্ববিদ্যালয়, ঢাকা - (১৯৯৪)
* আচার্য দীনেশচন্দ্র সেন স্বর্ণপদক, কলকাতা (২০০২)
* একুশে পদক - (২০০৪)
* নতুন গতি সাহিত্য পুরস্কার, কলকাতা (২০১৭)।

## তথ্যসূত্র

## বহিঃসংযোগ

বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সামগ্রিক অবদানে বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশ এশিয়াটিক সোসাইটির সভাপতি
বিষয়শ্রেণী:জাতীয় বিশ্ববিদ্যালয়, বাংলাদেশের উপাচার্য
বিষয়শ্রেণী:বাঙালি লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী